Den Vest-Sjællandske Avis, 1837-09-01
Udenlandske Efterretninger. Den sidste Post har medbragt den vigtige Nyhed, at Espartero uden Sværdslag har styrtet Mendizabals Ministerium. Efterretningen herom er kommen til Paris ved en telegraphisk Depesche fra Bayonne, den 23de August. Deri hedder det fra Madrid den 19de August: "Det forrige Ministerium har faaet i Masse Afsked formedelst militairiske Demonstrationer, der hverken havde Opsætsighed eller Uorden i Følgemed sig. Ved et kongeligt Decret af 18de d. M. er Cabinettet blevet sammensat af følgende Personer: Espartero, Minister og Præsident i Conseilet; Don Pedro Chacon vil med det Første blive Krigsminister; Bardaji, første Statssecretair, Vadillo, Minister for det Jndre; Salvato, Justitsminister; PioPita Pizarro, Finantsminister; San Miguel, interemistisk Marineminister. Alle disse Ministre, med Undtagelse af Bardaji, ere Medlemmer af Cortes. Carlisterne have rømmet Segovia og ladt deres Syge og Saarede tilbage. De synes at bevæge sig henimod det Jndre af Gammel-Castilien. - Jntet Nyt om Prætendenten. - Madrid var rolig." – Den første Statssecretair, Bardaji, er en Neven tilden berømte Ridder Azara, saa bekjendt i Europa, og har beviist sit Fædreland store Tjenester baade som Minister, som Diplomat og som Medlem af Regentskabet paa Øen Leon under Uafhængighedskrigen. Bardaji har repræsenteret Spanien i de fleste Hovedstæder af Europa, med Undtagelse af London. Han har i Wien og Petersborg søgt om Keiser Frant's og Aleranders Forbund med Spanien paa en Tid, da dette Land fegtede med Mod og Udholdenhed imod de franske Tropper. Udnævnt til Gesandt i Paris under den constitutionelle Periode, overtog han senere Portesenillen for de udenlandske Anliggender, og hørte da med til et Cabinet, der bestod liig ham af moderate Mænd, som stræbte forgjeves at holde det exalterede Partie Stangen og at udsone Hoffet med Constitutionen. Vi ville nu faae at see, hvad han i Forbindelse med Espartero vil kunne udrette. – Det engelske Blad Morning Chronicle har et Brev fra Madrid af 17de August, der beskriver Esparteros Jndtog med sine Tropper, som bestod af 11 Batailloner Jnfanterie, omtrent 8000 Mand, og nogle Esqvadroner Rytterie af polske Uhlaner og Husarer, Espartero, ganske klædt i Blaat, og kun udmærket fra hans Generalstab ved Mængden af Ordener, hvormed hans Bryst var aldeles bedækket, reed paa en lille sort Hingst, og saae frisk og kjæk ud. Da Colonnerne, som droge over Prado igjennem Staden, defilerede forbi det kongelige Palladses Balcon og bragte lydelige Hurraraab for begge Dronningerne, Constitutionen og Espartero, gav Feldtherren, saasnart en Skare kom forbi, som fortjente særdeles Berømmelse, Tegnet til det sædvanlige Vivat, og paapegede med sin Kaarde det udmærkede Compagnie for Dronningen. Paa hendes Ansigt malede sig densidste Uges Bekymring, imedens at hendes lille Datter, legende med den mindre Søster, frydede sig paa barnlig Maade over Krigsmusikens larmende Toner, og ahnede ikke Betydningen af dette Skuespil, hvor den handledes om hendes Krone. Uagtet man nok kunde see paa Folkene Sporene af de udstandne Møisomme ligheder, skuede man dog igjennem Støvet, som bedækkede dem, alle de Egenskaber, hvoraf en duelig Feldtherre forstaaer at danne en udmærket Hær. Da Espartero steeg af Hesten, blev han i egentligste Forstand baaren ligetil Palladsets Port af Mængden, som hilsede og omarmede ham. Borgergarden følede sig lettet i den besværlige Vagttjeneste ved Hærens Ankomst, men skal ellers i den hele farlige Periode have udviist en examplarisk Orden og Holdning. Man klager kun over Pressen, som midt i den almindelige Fare, istedetfor at virke med til Enigheden, ikke stræbte at berøve Staden den Smule Regjering, som holdt endnu over Orden og Rolighed.